Erik Kreyberg Normann

Erik Kreyberg Normann (født 15. februar 1956) er en norsk barnelege, helseleder, lokalpolitiker (H) og organisasjonsmann. Han har blant annet vært administrerende direktør for Barne- og familieetaten (Oslo kommune), Ullevål universitetssykehus, Sykehuset Buskerud og Akershus universitetssykehus, og generalsekretær i Stiftelsen Norsk Luftambulanse.

Karriere

Normann er utdannet lege og spesialist i barnesykdommer. Han var ansatt ved Aker sykehus, fra 1995 til 1998 som klinikkoverlege for Kvinne- og barneklinikken, sjeflege II og prosjektleder for Nasjonalt ressurssenter for seksuelt misbrukte barn (senere innlemmet i NKVTS). Han var direktør i Barne- og familieetaten i Oslo kommune og var konstituert som administrerende direktør ved Ullevål sykehus fra 2000 til 2001. Deretter var han administrerende direktør for Sykehuset Buskerud fra 2002 til 2005 og administrerende direktør for Akershus universitetssykehus fra 2005 til 2009. Han var avdelingsdirektør for Avdeling sykehustjenester i Helsedirektoratet fra 2011 til 2013 og generalsekretær i Stiftelsen Norsk Luftambulanse fra 2013 til 2015. Han var administrerende direktør i Curato Røntgen AS fra 2015 til virksomheten ble kjøpt av Aleris Helse i 2016. I perioden 2017-2020 drev han eget konsulentselskap, Normann Consulting AS; fra 2018 i sammen med Lisbeth Normann. Han har siden 2020 vært ansatt som fagdirektør ved Stiftelsen Diakonissehuset Lovisenberg. 

Erik Kreyberg Normann var styreleder i Norsk sykehus- og helsetjenesteforening (NSH) fra 2005 til 2021 (unntatt 2013-2015). Han var president i International Hospital Federation (IHF) 2015–2017, president designate 2013-2015 og past president 2017-2019. Han ble i 2019 utnevnt som æresmedlem i både IHF og NSH. Han har vært sakkyndig i en rekke rettssaker, blant annet i Bjugnsaken i 1993. Normann har med å etablere, samt var den første leder av, Nordisk Forening mot Barnemishandling og Omsorgssvikt samt vært president i UNICEF Norge. Han var i perioden 1997-2006 ekstraordinært medlem i Den rettsmedisinske kommisjon. I perioden 1997-2004 var han medlem av Barneombudets referansegruppe. Han var i perioden 2012-2021 styremedlem i fakultetsstyret ved Odontologisk fakultet ved Universitetet i Oslo. Normann gikk på Forsvaret Høgskole, Sjefskurset, høsten 2012.

Annet
Erik Kreyberg Normann har siden 2005 vært medlem i Maridalen Rotaryklubb. Han var president i Rotaryåret 2014/2015 og høsten 2015. Han fikk Paul Harris Fellow i 2017 og har vært dirstiktsguvernør (Distrikt 2310) i Rotaryåret 2021/2022. Normann har vært medlem i Nordre Aker Høyre siden 2000 og hatt en rekke verv på vegne av bydelsforeningen, som bl.a. leder av driftsstyret på Engebråten skole i 13 år, samt leder for Klagenemda for transportsaker for forflytningshemmede i Oslo kommune i perioden 2003 - 2007. Han er gruppeleder for Høyre i Nordre Aker Bydelsutvalg 2019-2023 og han er leder av Nordre Aker Høyre.

Normann er styremedlem i Drammen Helsepark AS, Sonitor AS, Smart Crowding AS, Making View AS og Norsk Rotary Forum. Han er styreleder i Agder Helsepark AS, Lovisenberg sykehusapotek AS, eHealth2U AS og Rotary Distrikt 2310. I 2023 ble han valgt som ledet av Kjelsås Idrettslag. 

Han er gift med Lisbeth Normann.

Referanser 

Norske barneleger
Personer fra Oslo